Oluwasegun Abiodun

Oluwasegun Abiodun (født 1984) er en nigeriansk tidligere fotballspiller. Han spilte for  i sesongene 2009 og 2010.

Han kom til Skeid i januar 2009 foran klubbens comeback i Adeccoligaen. Abiodun ble klubbens toppscorer med sju nettkjenninger i løpet av sesongen. Abiodun har tidligere spilt for nigerianske Julius Berger, israelske Maccabi Haifa, Al Whada fra De forente arabiske emirater og Hamarkameratene. Han er angrepsspiller. Ifølge Ståle Solbakken var Abiodun en sjeldent talentfull spiller som ikke fikk realisert sitt fulle potensial.http://www.vg.no/sport/fotball/norsk/1-divisjon/artikkel.php?artid=10038838 Arild Stavrum uttalte at «jeg så et voldsomt potensial i ham, for det var en veldig god spiller».

Abiodun spilte i Mesterligaen med Maccabi Haifa, og fikk kamper for det nigerianske OL-landslaget, som var nær å komme til OL i Athen 2004. For det nigerianske U23-landslaget fikk han ni kamper. Han var kaptein på nigerianske aldersbestemte landslag.

Han kom til Ham-Kam halvveis i 2004-sesongen, og debuterte mot FFK 12. september 2004. I 2006 skåret han fem mål og ble Ham-Kams toppskårer sammen med Roman Kienast.

I september 2011 meldte VG at Abiodun var anholdt for ulovlig opphold i Norgehttp://www.vg.no/sport/fotball/norsk/artikkel.php?artid=10038812 og at han snarlig ville bli deportert.

 Kamper og mål 
 2004: 6 kamper (Ham-Kam)
 2005: 13 kamper, 2 mål (Ham-Kam)
 2006: 17 kamper, 5 mål (Ham-Kam)
 2007: 22 kamper, 15 mål (Ham-Kam)
 2008: 21 kamper, 1 mål (Ham-Kam)
 2009: 17 kamper, 7 mål (Skeid)
 2010: 18 kamper, 15 mål (Skeid)

 Referanser 

 Eksterne lenker 
 Spillerstatistikk hos Norsk Internasjonal fotballstatistikk.no
 Profil på skeid.no

Kategori:Nigerianske fotballspillere
Kategori:Fotballspillere for Julius Berger FC
Kategori:Fotballspillere for Maccabi Haifa FC
Kategori:Fotballspillere for HamKam
Kategori:Fotballspillere for Skeid Fotball
Kategori:Personer fra Borno State
Kategori:Personer fra Lagos
Kategori:Nigerianske fotballspillere i Norge